Εξωτικά σουτζουκάκια κοτόπουλου με φυστικοβούτυρο
Μη φοβηθείτε το φυστικοβούτυρο. Μαζί με τα άλλα αρτύματα δίνει έναν ταϋλανδέζικο αέρα στα σουτζουκάκια κοτόπουλου.
500 γρ. κιμάς από μπούτι κοτόπουλου, 2 κουτ. σούπας φυστικοβούτυρο, 4 κουτ. σούπας δυόσμος, ψιλοκομμένος, 2 κουτ. σούπας σάλτσα σόγιας, 1 μικρό ξερό κρεμμύδι, ψιλοκομμένο, 4 κουτ. σούπας φρυγανιά, τριμμένη, 80 ml ελαιόλαδο, αλάτι, φρεσκοτριμμένο πιπέρι, 100 ml σάλτσα σόγιας, 50 ml λευκό, ξηρό κρασί, 50 γρ. ζάχαρη καστανή, 8 φρέσκα κρεμμυδάκια, χοντροκομμένα
Για τα εξωτικά σουτζουκάκια κοτόπουλου με φυστικοβούτυρο, προθερμαίνουμε τον φούρνο στους 200°C, στη λειτουργία του αέρα, και στρώνουμε τη λαμαρίνα του φούρνου με λαδόκολλα.Σε ένα βαθύ μπολ ζυμώνουμε καλά όλα τα υλικά για τα σουτζουκάκια και τα πλάθουμε στο χαρακτηριστικό μακρόστενο σχήμα. Θα βγουν περίπου 20-25 μικρά σουτζουκάκια.Τα τακτοποιούμε στο ταψί και ψήνουμε για περίπου 10 λεπτά.Παράλληλα, σε μια φαρδιά κατσαρόλα ρίχνουμε τη σόγια, το κρασί, τη ζάχαρη και 70 ml νερό και βράζουμε σε δυνατή φωτιά για 5-7 λεπτά, μέχρι να λιώσει η ζάχαρη και να σχηματιστεί μια ελαφρώς πηχτή σάλτσα.Ρίχνουμε τα κρεμμυδάκια και τα σουτζουκάκια, σείουμε την κατσαρόλα να καλυφθούν καλά και μαγειρεύουμε για άλλα 4-5 λεπτά.Σερβίρουμε με ένα αφράτο ρύζι.
Κιμάς κοτόπουλου